
58 DR 30.10.2012 

 
Tuan Pengerusi [Datuk Dr. Wan Junaidi bin Tuanku Jaafar]:  Saya tahu banyak 

Yang Berhormat sudah berdiri sampai sepuluh kali, ya. Jadi bersabarlah sama saya sebab 
saya pun payah macam mana hendak pilih sebab semua sudah berdiri banyak-banyak. 
Yang Berhormat Simpang Renggam, Yang Berhormat Dungun, Yang Berhormat Lipis dan 
Yang Berhormat Beruas. Saya nampak Beruas muka sudah lain tetapi Yang Berhormat 
saya kena adjust juga PAS sudah berapa bercakap, DAP berapa bercakap dan PKR 
berapa yang sudah bercakap. Sila Yang Berhormat Simpang Renggam. 

 

4.16 ptg. 

Tuan Liang Teck Meng  [Simpang Renggam]: Terima kasih Tuan Pengerusi. 
Saya sangat ringkas. Saya menjurus kepada Butiran 02300 -  Jalan-Jalan Luar Bandar. 
Saya ucapkan ribuan terima kasih kepada pihak kementerian kerana tahun lepas telah pun 
meluluskan satu peruntukan sebanyak RM10 juta untuk menurap jalan Ulu Belitong yang 
lebih dikenali sebagai Jalan Ladang MCA di kawasan Layang-layang tetapi ada lagi 
sebahagian jalan itu belum disiapkan. Ada jalan sepanjang enam kilometer termasuk 
pelebaran jambatan.  

Saya juga dimaklumkan oleh KEJORA bahawa ia memerlukan peruntukan 
tambahan sebanyak RM10 juta untuk menyempurnakan enam kilometer dan juga jambatan. 
Jadi saya ingin jawapan daripada kementerian, bilakah kerja akan dimulakan? Ini kerana 
ianya bukan sahaja memudahkan pengangkutan sawit, ia juga merupakan jalan 
penghubung antara bandar Tenggara dan Pekan Layang-layang. Jadi memang merupakan 
harapan besar penduduk di kawasan Layang-layang supaya kerja dapat dijalankan segera. 
Seterusnya berkaitan dengan lampu awam di kampung-kampung seperti di Kampung 
Tengah, Renggam. Saya telah pun lama memohon lampu dipasang di selekoh-selekoh 
berbahaya. Akan tetapi sehingga sekarang tidak diluluskan. Alasan yang diberikan ialah ia 
melibatkan kos yang tinggi. Kos kabel atau pun kos sambungan dan saya ingin 
mencadangkan kepada kementerian, kalau boleh kita tukar ke sistem solar misalnya. Saya 
percaya pemasangan lampu awam jenis solar ini akan banyak mengurangkan kos cabeling. 
Sekian, terima kasih Tuan Pengerusi.  

Tuan Pengerusi [Datuk Dr. Wan Junaidi bin Tuanku Jaafar]: Ya, Yang 
Berhormat Beruas. 

 

4.18 ptg. 

Dato’ Ngeh Koo Ham [Beruas]: Terima kasih Tuan Pengerusi. Saya akan 
ringkaskan juga. Terima kasih kerana memberi saya peluang untuk saya bangkitkan dua isu 
berkenaan dengan Kementerian Kemajuan Luar Bandar dan Wilayah.  

Pertama Tuan Pengerusi, saya nampak ini pertama kalinya Kementerian 
Kemajuan Luar Bandar dan Wilayah di mana peruntukan untuk mengurus melebihi 
daripada jumlah yang diperuntukkan untuk pembangunan. Kita dapati jumlah yang 
diperuntukkan untuk mengurus adalah RM5,466 juta sementara untuk pembangunan hanya 
RM4,490 juta. Kita adakan satu kementerian ataupun organisasi untuk tujuan memberi 
manfaat kepada, dalam kes ini orang luar bandar dan wilayah tetapi janganlah kita 
menggunakan terlalu banyak untuk pengurusan. Saya mohon penjelasan daripada pihak 
menteri, kenapakah pengurusan ini kian meningkat sementara wang yang diperuntukkan 
untuk pembangunan ini kian menurun?  

Tuan Pengerusi, perkara yang kedua yang saya ingin sentuh ialah tentang 
Jabatan Kemajuan Orang Asli. Saya dapati jumlah untuk pengurusan ini di bawah Butiran 
030000 juga menurun daripada RM60.4 juta kepada RM49.9 juta dan juga saya dapati di 
bawah Butiran 030400 - pembelian aset untuk Pembangunan Minda dan Pendidikan untuk 
Orang Asli pun telah kita turunkan daripada 430,000 kepada kosong sahaja.  

■1620 

Saya pun bersetuju dengan Yang Berhormat Indera Mahkota. Kenapakah di 
bawah Butiran 030500 – Kesihatan dan Perubatan. Orang Asli, tahun 2012 diperuntukkan 
sebanyak RM11.8 juta tetapi untuk tahun akan datang, peruntukkannya adalah kosong 
juga. Saya rasa ini satu perkara yang kita mesti perhatikan dengan teliti kerana kesihatan 
dan perubatan adalah perkara yang terpenting dalam hidup seseorang.   



Tuan Pengerusi [Datuk Dr. Wan Junaidi bin Tuanku Jaafar]: Saya tahu banyak Yang Berhormat sudah berdiri sampai sepuluh kali, ya. Jadi bersabarlah sama saya sebab saya pun payah macam mana hendak pilih sebab semua sudah berdiri banyak-banyak. Yang Berhormat Simpang Renggam, Yang Berhormat Dungun, Yang Berhormat Lipis dan Yang Berhormat Beruas. Saya nampak Beruas muka sudah lain tetapi Yang Berhormat saya kena adjust juga PAS sudah berapa bercakap, DAP berapa bercakap dan PKR berapa yang sudah bercakap. Sila Yang Berhormat Simpang Renggam. 4.16 ptg. Tuan Liang Teck Meng [Simpang Renggam]: Terima kasih Tuan Pengerusi. Saya sangat ringkas. Saya menjurus kepada Butiran 02300- Jalan-Jalan Luar Bandar. Saya ucapkan ribuan terima kasih kepada pihak kementerian kerana tahun lepas telah pun meluluskan satu peruntukan sebanyak RM10 juta untuk menurap jalan Ulu Belitong yang lebih dikenali sebagai Jalan Ladang MCA di kawasan Layang-layang tetapi ada lagi sebahagian jalan itu belum disiapkan. Ada jalan sepanjang enam kilometer termasuk pelebaran jambatan. Saya juga dimaklumkan oleh KEJORA bahawa ia memerlukan peruntukan tambahan sebanyak RM10 juta untuk menyempurnakan enam kilometer dan juga jambatan. Jadi saya ingin jawapan daripada kementerian, bilakah kerja akan dimulakan? Ini kerana ianya bukan sahaja memudahkan pengangkutan sawit, ia juga merupakan jalan penghubung antara bandar Tenggara dan Pekan Layang-layang. Jadi memang merupakan harapan besar penduduk di kawasan Layang-layang supaya kerja dapat dijalankan segera. Seterusnya berkaitan dengan lampu awam di kampung-kampung seperti di Kampung Tengah, Renggam. Saya telah pun lama memohon lampu dipasang di selekoh-selekoh berbahaya. Akan tetapi sehingga sekarang tidak diluluskan. Alasan yang diberikan ialah ia melibatkan kos yang tinggi. Kos kabel atau pun kos sambungan dan saya ingin mencadangkan kepada kementerian, kalau boleh kita tukar ke sistem solar misalnya. Saya percaya pemasangan lampu awam jenis solar ini akan banyak mengurangkan kos cabeling. Sekian, terima kasih Tuan Pengerusi. Tuan Pengerusi [Datuk Dr. Wan Junaidi bin Tuanku Jaafar]: Ya, Yang Berhormat Beruas. 4.18 ptg. Dato' Ngeh Koo Ham [Beruas]: Terima kasih Tuan Pengerusi. Saya akan ringkaskan juga. Terima kasih kerana memberi saya peluang untuk saya bangkitkan dua isu berkenaan dengan Kementerian Kemajuan Luar Bandar dan Wilayah. Pertama Tuan Pengerusi, saya nampak ini pertama kalinya Kementerian Kemajuan Luar Bandar dan Wilayah di mana peruntukan untuk mengurus melebihi daripada jumlah yang diperuntukkan untuk pembangunan. Kita dapati jumlah yang diperuntukkan untuk mengurus adalah RM5,466 juta sementara untuk pembangunan hanya RM4,490 juta. Kita adakan satu kementerian ataupun organisasi untuk tujuan memberi manfaat kepada, dalam kes ini orang luar bandar dan wilayah tetapi janganlah kita menggunakan terlalu banyak untuk pengurusan. Saya mohon penjelasan daripada pihak menteri, kenapakah pengurusan ini kian meningkat sementara wang yang diperuntukkan untuk pembangunan ini kian menurun? Tuan Pengerusi, perkara yang kedua yang saya ingin sentuh ialah tentang Jabatan Kemajuan Orang Asli. Saya dapati jumlah untuk pengurusan ini di bawah Butiran 030000 juga menurun daripada RM60.4 juta kepada RM49.9 juta dan juga saya dapati di bawah Butiran 030400- pembelian aset untuk Pembangunan Minda dan Pendidikan untuk Orang Asli pun telah kita turunkan daripada 430,000 kepada kosong sahaja. #1620 Saya pun bersetuju dengan Yang Berhormat Indera Mahkota. Kenapakah di bawah Butiran 030500- Kesihatan dan Perubatan. Orang Asli, tahun 2012 diperuntukkan sebanyak RM11.8 juta tetapi untuk tahun akan datang, peruntukkannya adalah kosong juga. Saya rasa ini satu perkara yang kita mesti perhatikan dengan teliti kerana kesihatan dan perubatan adalah perkara yang terpenting dalam hidup seseorang.